b"\n_START_ARTICLE_\nAleksandar Kolarov\n_START_SECTION_\nInicis\n_START_PARAGRAPH_\nKolarov va comen\xc3\xa7ar la seua carrera futbol\xc3\xadstica a l'equip de la seua localitat, l'FK \xc4\x8cukari\xc4\x8dki Stankom. El febrer del 2006 fitx\xc3\xa0 per l'OFK Beograd. Una temporada i mitja despr\xc3\xa9s, l'estiu del 2008, Kolarov fou traspassat a l'equip itali\xc3\xa0 de la Lazio per una xifra pr\xc3\xb2xima als 800.000\xe2\x82\xac.\n_START_SECTION_\nLazio\n_START_PARAGRAPH_\nEl seu primer gol com a jugador de la Lazio no tard\xc3\xa0 a arribar, fou el 30 de setembre del 2007 enfront de la Reggina, amb un llan\xc3\xa7ament des d'uns quaranta metres. _NEWLINE_Durant la seua segona temporada a Roma va assolir la titularitat indiscutible com a lateral dret, de fet va arribar a ser un dels jugadors m\xc3\xa9s valorats de l'equip rom\xc3\xa0.\n_START_SECTION_\nManchester City\n_START_PARAGRAPH_\nDespr\xc3\xa9s d'un estiu on se'l situ\xc3\xa0 molt pr\xc3\xb2xim de l'\xc3\xb2rbita del Real Madrid sobretot despr\xc3\xa9s de l'arribada de Jos\xc3\xa9 Mourinho, finalment, durant el mes de juliol del 2010 fou traspassat al Manchester City FC. El seu debut a la Premier va ser el 14 d'agost del 2010 contra el Tottenham Hotspur FC. El 2 de febrer del 2011 va marcar el seu primer gol a la Premier contra el Birmingham City FC.\n_START_SECTION_\nSelecci\xc3\xb3\n_START_PARAGRAPH_\nVa formar part del reeixit equip serbi que va arribar a la final de l'Europau sub-21 del 2007. Kolarov, a m\xc3\xa9s, va arribar a ser incl\xc3\xb2s en el millor equip del torneig. _NEWLINE_Durant l'estiu del 2008 particip\xc3\xa0 en els Jocs Ol\xc3\xadmpics de Pequ\xc3\xadn amb la selecci\xc3\xb3 s\xc3\xa8rbia. _NEWLINE_Finalment el mateix any debut\xc3\xa0 amb el combinat nacional, equip amb qui va jugar el Mundial de Sud-\xc3\xa0frica."